Η επίδραση της φυσικής δραστηριότητας εντός της τάξης στα κίνητρα και την ευχαρίστηση μαθητών/τριών Α’ βάθμιας εκπαίδευσης
Creators: name: Κατσιμάνη, Αγγελική Δονάτος
Publisher: name: Aristotle University of Thessaloniki
Year: 2017
Subjects: Ενεργητικό διάλειμμα
Μαθηματικά
Γλώσσα
Active break
Math
Language

description: Η ενσωμάτωση της Φυσικής Δραστηριότητας (ΦΔ) στη σχολική τάξη (ενεργητικό διάλειμμα) είναι μία πολλά υποσχόμενη στρατηγική διδασκαλίας για την αύξηση των επιπέδων φυσικής δραστηριότητας και του ακαδημαϊκού επιτεύγματος συνάμα. Η σύγχρονη βιβλιογραφία είναι περιορισμένη όσον αφορά την επίδρασή του στα κίνητρα και την ευχαρίστηση. Τα εσωτερικά κίνητρα είναι σημαντικά καθώς προβλέπουν και την ακαδημαϊκή επίδοση και τη συμμετοχή στη φυσική δραστηριότητα και μπορούν να επηρεάσουν και την εξωσχολική φυσική δραστηριότητα σύμφωνα με το Διαπλαισιακό Μοντέλο Κινήτρων (ΔΜΚ). Σκοπός της έρευνας ήταν να εξετάσει την επίδραση ενός παρεμβατικού προγράμματος με ενσωματωμένη φυσική δραστηριότητα στη σχολική τάξη σε σύγκριση με την παράδοση των παραδοσιακών μαθημάτων στα κίνητρα και την ευχαρίστηση των μαθητών/-τριών. Το δείγμα αποτέλεσαν 397 Έλληνες μαθητές και μαθήτριες (203 κορίτσια και 194 αγόρια) της Ε΄ και της ΣΤ' Δημοτικού τεσσάρων Δημοτικών σχολείων της Ανατολικής Θεσσαλονίκης και συνολικά εννέα τμήματα. Ο διαχωρισμός τον ομάδων έγινε τυχαία με 218 μαθητές/ -τριες να αποτελούν την ομάδα παρέμβασης και 179 μαθητές/-τριες να αποτελούν την ομάδα ελέγχου. Η παρέμβαση περιλάμβανε 12 διαδοχικά μαθήματα με ενσωματωμένη φυσική δραστηριότητα των 10 λεπτών (6 στο μάθημα της Γλώσσας και 6 στο μάθημα των Μαθηματικών εναλλάξ), που πραγματώθηκαν σε διάρκεια 6 εβδομάδων. Η ομάδα ελέγχου δεν επιδέχθηκε καμία παρέμβαση. Οι συμμετέχοντες συμπλήρωσαν τα ερωτηματολόγια για τα κίνητρα στην εξωσχολική φυσική δραστηριότητα, για τα κίνητρα και την ευχαρίστηση στα μαθήματα, για τη συμπεριφορά στη φυσική δραστηριότητα και το ερωτηματολόγιο της σχεδιασμένης συμπεριφοράς με διαφορά δύο ημερών. Τα αποτελέσματα από την ανάλυση διακύμανσης με επαναλαμβανόμενες μετρήσεις έδειξαν ότι το πρόγραμμα παρέμβασης προκάλεσε αύξηση σε όλους τους παράγοντες μέτρησης συμπεριλαμβανομένων και αυτών της ενδοπροβαλλόμενης και εξωτερικής ρύθμισης στη φυσική δραστηριότητα και στα ακαδημαϊκά μαθήματα όπου αναμενόταν μείωση των τιμών. Συνολικά, το παρεμβατικό πρόγραμμα με ενσωματωμένη φυσική δραστηριότητα μπορεί τελικά να επιδράσει θετικά στα κίνητρα και την ευχαρίστηση των μαθητών/-τριών των δύο τελευταίων τάξεων του Δημοτικού και να υιοθετηθεί από τους εκπαιδευτικούς των τάξεων ως στρατηγική διδασκαλίας για την αύξηση των επιπέδων φυσικής δραστηριότητας και της ακαδημαϊκής επίδοσης.
description: Integrating physical activity (PA) in the classroom is a promising avenue for youth to increase their PA levels and academic achievement. However, research evidence investigating its role on children’s academic motivation is limited. Intrinsic motivation is important because it predicts both academic achievement and physical activity participation and can affect leisure-time activity, according to the trans-contextual model. The purpose of the study was to examine the effect of integrated in academic lessons PA compared to traditional lessons on children’s academic motivation and enjoyment. The sample of the study consists of 397 Greek students of the fifth and sixth grade of four elementary schools of Eastern Thessaloniki, nine classes in total. In the intervention group participated 218 students and in the control group 179 students. The intervention included 12 consecutive lessons integrating ten minutes of physical activity (6 in the Subject of Language and 6 in Math) over a six-week period. The control group received no intervention. Participants completed self report measures of motivation in leisure-time exercise, of motivation in the academic subjects, physical activity behavior and theory of planned behavior variables. The results of the ANOVA with repeated measures showed a significant increase in all variables tested in the students participating in the intervention group as compared to those in the control group. In conclusion, the intervention program can positively affect motivation and enjoyment in the fifth and sixth graders of elementary school and can be adopted by class teachers as a teaching strategy that promotes physical activity and children’s educational achievement.